Ιζηματολογικά και παλαιοπεριβαλλοντικά χαρακτηριστικά των ιζημάτων του πυθμένα της λίμνης Κορώνειας
Creators: name: Δοάνη, Σοφία Δημητρίου
Publisher: name: Aristotle University of Thessaloniki
Year: 2016
Subjects: Περιβάλλον γλυκού νερού
Κοκκομετρική ανάλυση
Οστρακώδη
Freshwater environment
Grain size analysis
Ostracods

description: Η λίμνη Κορώνεια, καταλαμβάνει το δυτικό τμήμα της πεδινής περιοχής της Μυγδονίας Λεκάνης, προστατεύεται από τη σύμβαση RAMSAR και περιλαμβάνεται στο δίκτυο Natura 2000 (Mitraki et al., 2004). Ωστόσο, τα τελευταία έτη η λίμνη αντιμετωπίζει έντονα περιβαλλοντικά προβλήματα που οδηγούν προς την πλήρη αποξήρανση. Σκοπός της παρούσας μελέτης, είναι η διερεύνηση των ιζηματολογικών χαρακτηριστικών του πυθμένα της λίμνης Κορώνειας έως το βάθος των 3.5m κάτω από τον πυθμένα. Η δειγματοληψία των ιζημάτων πραγματοποιήθηκε σε μια περίοδο κατά την οποία ο πυθμένας της λίμνης ήταν εκτεθειμένος σε χερσαίο περιβάλλον για μεγάλο χρονικό διάστημα. Η ιζηματολογική μελέτη, έδειξε ότι τα ιζήματα αποτελούνται από ιλύ, άργιλο και μικρά ποσοστά πολύ λεπτής άμμου (πηλός προς αμμούχος πηλός), με 2 φάσεις του κλάσματος της άμμου. Η αναλογία της οργανικής ύλης επί ξηρού που περιέχεται στα ιζήματα, φαίνεται να είναι γενικά μικρή (~2%), ενώ τα ποσοστά της υγρής φάσης είναι σε υψηλά επίπεδα (38.28% έως 53.63%). Επιπλέον, μελετήθηκαν τα οστρακώδη που περιέχονταν στα δείγματα ως προς την κατανομή των πληθυσμών τους σε σχέση με το βάθος, το μέγεθος των κόκκων και άλλες περιβαλλοντικές συνθήκες. Προσδιορίστηκαν τέσσερα είδη: Candona neglecta, Darwinula stevensoni, Heterocypris spp. και Limnocythere inopinata. Ακόμη, προσδιορίστηκαν με στοιχειακή ανάλυση στο ηλεκτρονικό μικροσκόπιο Jeol JSM- 840A οι λόγοι Mg/Ca και Sr/Ca από το κέλυφος των οστρακωδών. Η μελέτη των οστρακωδών παρείχε πληροφορίες για τις παλαιοοικολογικές/παλαιοπεριβαλλοντικές συνθήκες που επικρατούσαν κατά την απόθεση των ιζημάτων.
description: Lake Koronia, occupies the western lowland area of Mygdonia Basin, protected by the RAMSAR Convention and included in the Natura 2000 network (Mitraki et al., 2004). However, in recent years the lake is facing environmental problems and heading towards a total drying up. The aim of the present study is to investigate the sedimentological characteristics of Lake Koronia bottom and down to a depth of 3.5m below the lakebed. Sampling operations took advantage of a period that the lake bottom was exposed to subaerial conditions. The sedimentological analysis proved that sediments consist of silt, clay and small rates of very fine sand fractions (mud to sandy mud), with two phases recognized in the sand fractions. The proportion of dry organic matter contained into the sediment, appears to be generally small (~2%), while the rates of liquid content are relatively high (38.28% to 53.63%). Furthermore, this study examines the distribution of ostracod populations in the sediments of the lake, in relation to depth, grain size and other environmental conditions of this water body. Four ostracod species were identified: Candona neglecta, Darwinula stevensoni, Heterocypris spp. and Limnocythere inopinata. The Mg/Ca and Sr/Ca ratios of the shells were determined by trace element analysis, using a Jeol JSM- 840A scanning electron microscope. The study of freshwater ostracods provides information for the palaeoecological and/or palaeoenvironmental conditions during the sedimentation process.